గోలాఘాట్

**గోలాఘాట్, ** అసోం రాష్ట్రంలోని గోలాఘాట్ జిల్లా ముఖ్య పట్టణం, జిల్లా ప్రధాన కార్యాలయం. రాష్ట్రంలోని అతిపెద్ద ఉపవిభాగాలలో ఒకటైన ఈ పట్టణం 1987, అక్టోబరు 5న పూర్తిస్థాయి జిల్లా ప్రధాన కార్యాలయంగా ఒక నగరంగా,  పురపాలక సంఘంగా, పరిపాలనా కార్యకలాపాల స్థానంగా 55 కి.మీ దూరంలో ఉన్న జోర్హాట్ పట్టణానికి జంట నగరంగా ఉంది. అస్సాంలోని పురాతన పట్టణ ప్రాంతాలలో ఇది ఒక పట్టణం. బ్రహ్మపుత్రా నది ఉపనదులలో ఒకటైన ధన్సిరి ఈ పట్టణం మీదుగా వెళుతోంది. ఇది పట్టణ వాసులకు ప్రధాన నీటి వనరుగా ఉపయోగపడుతోంది.

1839 నుండి 182–183 సంవత్సరాలకు పైగా పురాతన ఉపవిభాగానికి ప్రధాన కార్యాలయంగా ఉన్న అస్సాంలోని తొలి పట్టణ కేంద్రాలలో ఇది ఒకటి. 1920లో స్థానిక ప్రభుత్వ సంస్థ గోలాఘాట్ పురపాలక సంస్థ స్థాపించబడింది. 1876నాటికే గోలాఘాట్ పట్టణంలో పోస్టు/మెయిల్ సర్వీస్, టెలిగ్రాఫిక్ కమ్యూనికేషన్ వ్యవస్థ ఉంది. అస్సాం పురాతన సామాజిక - సాహిత్య సభకు చెందిన గోలాఘాట్ సాహిత్య సభ 1918లో ఇక్కడ ప్రారంభమైంది. రాష్ట్రంలోని ప్రధాన నాటక సంస్థలలో ఒకటైన గోలఘాట్ అమెచ్యూర్ థియేటర్ సొసైటీ 1895లో స్థాపించబడింది. 1891లో స్థాపించబడిన గోలాఘాట్ బార్ అసోసియేషన్ (జిబిఎ), అస్సాంలోని పురాతన న్యాయ సంఘాలలో ఒకటి.

## పద వివరణ
20వ శతాబ్దం మధ్యలో ప్రస్తుత గోలాఘాట్ సమీపంలోని ధన్సిరి నది ఒడ్డున మార్వారీ వ్యాపారవేత్తలు స్థాపించిన దుకాణాల నుండి గోలాఘాట్ (గోలా అంటే షాప్, ఘాట్ అంటే నది ఫెర్రీ లేదా పడవలకు ఆవరణ) పదం వచ్చింది. అహోమ్ రాజ్యయుగంలో, స్థానికంగా గోలా అని పిలువబడే ఫిరంగి బంతులను నిల్వచేసే కేంద్రం ఉంది, అవన్ని స్థానిక ఫెర్రీ ఘాట్ ద్వారా రవాణా చేయబడ్డాయి. దీని నుండి గోలఘాట్ అనే పేరు వచ్చింది...

## భౌగోళికం
 అక్షాంశరేఖాంశాల మధ్య ఈ గోలాఘాట్ పట్ణణం ఉంది. దీని సగటు ఎత్తు 95 మీటర్లు (311 అడుగులు) గా ఉంది.

## జనాభా
2001 జనాభా లెక్కల ప్రకారం, గోలాఘాట్ జనాభా 33,021 గా ఉంది. ఈ మొత్తం జనాభాలో 53 శాతం పురుషులు, 47 శాతం స్త్రీలు ఉన్నారు. జనాభాలో 11 శాతం మంది 6 సంవత్సరాల కంటే తక్కువ వయస్సు గలవారు ఉన్నారు. సగటు అక్షరాస్యత రేటు 82% కాగా, జాతీయ సగటు 59.5 శాతం కంటే ఎక్కువగా ఉంది. ఇక్కడ పురుషుల అక్షరాస్యత 84 శాతం, స్త్రీ అక్షరాస్యత 79 శాతంగా ఉంది. 2011 జనాభా లెక్కల ప్రకారం, గోలాఘాట్ పట్టణంలో స్త్రీ పురుష నిష్పత్తి 1000:884 గా ఉంది. జిల్లాలో అత్యధిక గృహ-పరిశ్రమ కార్మికులు 4.98 శాతం ఉన్నారు.

## రవాణా
### విమానయానం
గోలఘాట్ సమీపంలో రౌరియా విమానాశ్రయం ఉంది.

### రైలుమార్గం
బెట్ మహల్ వద్ద గోలఘాట్ రైల్వే స్టేషన్ ఉంది. రోజువారీ, వారపు రైళ్ళు ఫుర్కేటింగ్ జంక్షన్ ద్వారా దేశంలోని ఇతర నగరాలకు నడుస్తున్నాయి.

### రోడ్డుమార్గం
అస్సాంలోని అన్ని నగరాలు, పట్టణాలకు రహదారి మార్గాల ద్వారా ఈ గోలఘాట్ పట్టణం కలుపబడి ఉంది. జాతీయ రహదారి 39 (ఎన్‌హెచ్ 39) నుమాలిగ నుండి మొదలై దాని నైరుతి మూలలో గోలాఘాట్‌ను కలుస్తుంది. రాష్ట్ర రహదారి-1 ధోదర్ అలీ గోలాఘాట్ గుండా వెళుతుంది.

## చిత్రమాలిక

దస్త్రం:Doss & Co - Golaghat.jpg|*Doss & Co., CIRCA 1930*
దస్త్రం:Mission School Golaghat.jpg|*Christian High School, EST<sup>D</sup> 1919*
దస్త్రం:Golaghat British Cemetery 2.png|*British Cemetery, EST<sup>D</sup> 1876*
దస్త్రం:Bezbaruah Higher Secondary School.png|*Bezbaruah H.S. School, EST<sup>D</sup> 1886*
దస్త్రం:Golaghat Baptish Church during Christmas Day.png|*Baptist Church, EST<sup>D</sup> 1898*
దస్త్రం:Front Entrance of Barooah House - (New Golaghat Gymkhana).jpg|*Golaghat Gymkhana EST<sup>D</sup> 1910*
దస్త్రం:Circuit House Compound, Golaghat.png|*Circuit House, CIRCA 1900*
దస్త్రం:Stone plaques of Deopahar Ruins of Golaghat.png|*Stone plaques of Deopahar Ruins, AD 900*
దస్త్రం:Queen's Arts & Cultural Complex – Golaghat.png|*Queen's Arts & Cultural Complex*


## మూలాలు

## ఇతర లంకెలు
* గోలఘాట్ ప్రభుత్వ పోర్టల్ 
* గోలఘాట్ ఉన్నత న్యాయవ్యవస్థ
* గోలఘాట్ బార్ అసోసియేషన్

వర్గం:అసోం నగరాలు, పట్టణాలు